kardosdrur/scandi-wiki huggingface dataset:
Australian Open-mesterskabet i mixed double 2020

Australian Open-mesterskabet i mixed double 2020 var den 77. turnering om Australian Open-mesterskabet i mixed double. Turneringen var en del af Australian Open 2020 og blev spillet i Melbourne Park i Melbourne, Australien i perioden 24. januar - 1. februar 2020 med deltagelse af 32 par.

Mesterskabet blev vundet af Barbora Krejčíková og Nikola Mektić, som i finalen besejrede Bethanie Mattek-Sands og Jamie Murray med 5-7, 6-4, [10-1], og som endte kampen med at vinde de sidste otte point i træk. Krejčíková vandt titlen for andet år i træk, idet hun året før sejrede sammen med Rajeev Ram, som imidlertid ikke stillede op til sit titelforsvar, og dermed blev hun den første spiller, som forsvarede Australian Open-mesterskabet i mixed double, siden Jim Pugh vandt mesterskabet to år i træk i 1989 og 1990, og den første kvinde til at udføre den bedrift, siden hendes tidligere træner og mentor, Jana Novotná, gjorde det i 1988 og 1989.

Det tjekkisk-kroatiske par spillede deres første turnering som makkere og turneringssejren var således også deres første som makkere. Sejren var Nikola Mektić' første grand slam-titel, idet hans indtil da bedste resultat på grand slam-niveau var, da han tabte mixed double-finalen ved US Open 2018 sammen med Alicja Rosolska. Barbora Krejčíková vandt sin fjerde grand slam-titel i karrieren, idet hun tidligere også havde vundet damedouble-titlerne ved French Open og Wimbledon i 2018. Bethanie Mattek-Sands og Jamie Murray var i deres tredje grand slam-finale i mixed double som makkere, men det var første gang, de endte finalen i taberens rolle.

46-årige Leander Paes, der tidligere havde vundet Australian Open-mesterskabet i mixed double tre gange og herredoubletitlen en gang, spillede sin sidste Australian Open. Den indiske tennislegendes sidste optræden i Melbourne endte i anden runde, hvor han sammen med Jeļena Ostapenko blev slået ud af de senere finalister, Bethanie Mattek-Sands og Jamie Murray.

Pengepræmier 

Den samlede præmiesum til spillerne i mixed double androg A$ 682.000 (ekskl. per diem), hvilket var en stigning på 4,3 % i forhold til året før.

Turnering

Deltagere 

Turneringen havde deltagelse af 32 par, der var fordelt på:
 24 direkte kvalificerede par i form af deres ranglisteplacering.
 8 par, der havde modtaget et wildcard.

Seedede spillere 

De 8 bedste par blev seedet.

Wildcards 

Otte par modtog et wildcard til turneringen.

Resultater

Se også 
 Australian Open-mesterskabet i herresingle 2020
 Australian Open-mesterskabet i damesingle 2020
 Australian Open-mesterskabet i herredouble 2020
 Australian Open-mesterskabet i damedouble 2020

Eksterne henvisninger 
 Australian Open

Noter 

Australian Open 2020
2020
Centrum Rekreacyjno-Sportowe w Zielonej Górze

Centrum Rekreacyjno-Sportowe w Zielonej Górze (også benævnt Hala Widowiskowo-Sportowa w Zielonej Górze) er en multiarena og sportscenter beliggende i Zielona Góra i det vestlige Polen. Centeret blev indviet i juni 2010.

Stedet benyttes blandt andet til basketball, håndbold, futsal, tennis og volleyball. Anlægget bruges også til at arrangere kulturelle og underholdningsbegivenheder. Hallen kan rumme 6080 tilskuere (5080 faste sæder og ca. 1000 udtrækssæder). Komplekset indeholder en lille træningshal, en stor hal, svømmebassiner, omklædningsrum og en bar.

I februar 2019 blev der på DecoTurf-underlag spillet Fed Cup i arenaen, med blandt andet deltagelse af Danmarks Fed Cup-hold.

Eksterne henvisninger 

 Officielt websted
 Basket Zielona Góra Arena

Multiarenaer
Etableret i 2010
Bygninger, konstruktioner og anlæg i Polen
Sport i Polen
Mikkel Damsgaard

Mikkel Krogh Damsgaard (født 3. juli 2000) er en dansk fodboldspiller, der spiller for den Engelske klub Brentford F.C. og det danske landshold.

Klubkarriere 
Damsgaard startede sin karriere i Jyllinge FC, for hvilken han spillede i otte år. Damsgaard blev opdaget af scouten René Klok i forbindelse med en kamp for Jyllinge, hvor scouten havde til formål at se efter en anden spiller, men endte med i stedet at kontakte Damsgaard. Han skiftede til FC Nordsjælland som U/12-spiller.

FC Nordsjælland 
Den 27. september 2017 fik Damsgaard sin debut for FC Nordsjælland i en alder af 17 år. Han spillede hele kampen mod Vejgaard Boldspilklub i DBU Pokalen med en assist til følge.

Han fik sin debut i Superligaen den 26. november 2017 i en kamp mod AC Horsens. Han blev skiftet ind efter 80 minutter, som FC Nordsjælland vandt 6-0.

Damsgaard skrev i juli 2018 under på en fireårig kontraktforlængelse med FC Nordsjælland. Han spillede i alt 84 kampe for klubben og scorede 13 mål.

Sampdoria 
I begyndelsen af februar 2020 blev det offentliggjort, at Nordsjælland havde solgt Damsgaard til italienske U.C. Sampdoria med virkning fra juli samme år. Han fik her en fireårig kontrakt, og kostede ifølge medierne omkring 50 millioner kr.

Han debuterede for klubben i sæsonens første kamp mod Juventus 20. september 2020, da han blev skiftet ind tyve minutter før slutfløjtet.  17. oktober samme år scorede han sit første serie A-mål, da han scorede sidste mål i 3-0-sejren over Lazio.

Landshold 
Mikkel Damsgaard spillede enkelte kampe på de danske ungdomshold, særligt U/19 og U/21, inden han i efteråret 2020 blev udtaget til A-landsholdet. Han debuterede i en venskabskamp mod  11. november 2020 på et tidspunkt, hvor en række spillere ikke var til rådighed på grund af Covid-19. I sin anden landskamp scorede han to mål i 8-0-sejren over  i en VM-kvalifikationskamp.

Han blev udtaget til s trup til EM-slutrunden 2020 (afviklet i juni 2021), og bortset fra første kamp mod  spillede han alle kampe for Danmark. Han scorede han sit første slutspilsmål mod  og scorede igen i semifinalen mod  til 1-0. Dette mål, som han scorede direkte på frispark, var det første, der var scoret mod England i turneringen og turneringens eneste frisparksmål; englænderne vandt dog kampen 2-1 efter forlænget spilletid.

Referencer

Eksterne henvisninger 
 

Personer fra Jyllinge 
Fodboldspillere fra Danmark
Fodboldspillere fra FC Nordsjælland
Fodboldspillere fra UC Sampdoria
Deltagere ved det europæiske mesterskab i fodbold 2020
Deltagere ved verdensmesterskabet i fodbold 2022
Regeringen Erlander III

Regeringen Erlander III var Sveriges regering fra 31. oktober 1957 og til 14. oktober 1969.
Regeringen Erlander III var en etpartiregering, baseret på Socialdemokraterne. Regeringen blev dannet i 1957, da regeringssamarbejdet mellem Bondeförbundet og Socialdemokraterne ophørte.

Markante ministre 
 statsminister: Tage Erlander 
 udenrigsminister (1957–1962): Östen Undén
 kommunikationsminister (1965–1967): Olof Palme 
 uddannelses- og kirkeminister (1967–1969): Olof Palme

Rådgivende ministre (Konsultativa statsråd) 
 (1963–1965): Olof Palme, ungdomsrådgiver 
 (1966–1969):  Alva Myrdal, nedrustningsrådgiver 
 (1966–1969): Lennart Geijer, juridisk rådgiver

Afgang 
Regeringen Erlander III blev afløst af Regeringen Palme I i 1969. På dette tidspunkt var Tage Erlander 68 år, og han havde været statsminister uafbrudt i de foregående 23 år.

 

 

Erlander III, Regeringen
Etableret i 1957
Ophørt i 1969
Australian Open-mesterskabet i mixed double 2019

Australian Open-mesterskabet i mixed double 2019 er den 76. turnering om Australian Open-mesterskabet i mixed double. Turneringen er en del af Australian Open 2019 og bliver spillet i Melbourne Park i Melbourne, Australien. Turneringen bliver spillet i perioden 18. - 26. januar 2019 med deltagelse af 32 par.

Mesterskabet blev vundet af Barbora Krejčíková og Rajeev Ram, som i finalen besejrede det australske wildcard-par Astra Sharma og John-Patrick Smith med 7-6(3), 6-1 efter at have afværget en sætbold i første sæt.

Barbora Krejčíková vandt dermed sin første grand slam-titel i mixed double og sin tredje grand slam-titel i alt, idet hun tidligere havde vundet to grand slam-titler i damedouble. Med den tredje sejr i sin tredje grand slam-finale beholdt hun samtidig sin statistik som ubesejret i grand slam-finaler. Hun blev samtidig den første tjekkiske vindet af Australian Open-mesterskabet i mixed double, siden Jana Novotná vandt mesterskabet to år i træk i 1988 og 1989 sammen med Jim Pugh.

Rajeev Ram vandt sin første grand slam-titel i karrieren. Hans bedste grand slam-resultat indtil da havde været finalepladsen ved US Open-mesterskabet i mixed double 2016, som han tabte sammen med Coco Vandeweghe.

Astra Sharma og John-Patrick Smith var begge i deres første grand slam-finale.

De forsvarende mestre, Gabriela Dabrowski og Mate Pavić, tabte i kvartfinalen til María José Martínez Sánchez og Neal Skupski med 1-6, 6-4, [9-11].

Pengepræmier 

Den samlede præmiesum til spillerne i mixed double androg A$ 654.200 (ekskl. per diem), hvilket var en stigning på 9 % i forhold til året før.

Turnering

Deltagere 

Turneringen havde deltagelse af 32 par, der var fordelt på:
 24 direkte kvalificerede par i form af deres ranglisteplacering.
 8 par, der havde modtaget et wildcard.

Seedede spillere 

De 8 bedste par blev seedet:

Wildcards 

Tennis Australia udpegede otte par, der modtog et wildcard til turneringen.

Resultater

Se også 
 Australian Open-mesterskabet i herresingle 2019
 Australian Open-mesterskabet i damesingle 2019
 Australian Open-mesterskabet i herredouble 2019
 Australian Open-mesterskabet i damedouble 2019

Eksterne henvisninger 
 Australian Open

Noter 

Australian Open 2019
2019
Store Skogfjorden

Store Skogfjorden (nordsamisk: Caganvuotna) er en fjordarm af Hopsfjorden i Gamvik kommune i Troms og Finnmark   fylke i Norge. Fjorden har indløb mellem Bergan i vest og Kveitneset i øst og går fem kilometer mod sydvest til Horsbugten i enden af fjorden. Indløbet ligger lige øst for Hopseidet som er den smalle landtange forbinder Nordkinnhalvøen med det øvrige fastland mod syd.

Det er ingen bosætning ved fjorden.

Kilder og henvisninger

Fjorde i Troms og Finnmark
Gamvik
Langfjorden (Gamvik)

Langfjorden (nordsamisk: Lákkovuotna) er en fjordarm af Tanafjorden i Gamvik kommune i Troms og Finnmark fylke i Norge. Fjorden går 24 kilometer mod sydvest til Langfjordbotn (Lággu). Fjorden har indløb mellem Langfjordodden i vest og Digermulen i øst. Nord for Langfjordodden går Hopsfjorden mod vest.

Langfjordnes er en bygd på vestsiden af fjorden. Bygden har ikke vejforbindelse til resten af kommunen. Storholmen er en holm som ligger på nordvestsiden et stykke ind i fjorden. Vest for denne holm ligger bygden Nervei som heller ikke har vejforbindelse. Sydøstsiden af fjorden er ubeboet. Rederiet Boreal Sjø sejler med en hurtigbåd på fjorden.

Kilder og henvisninger

Fjorde i Troms og Finnmark
Gamvik
Google assistent

Google assistent er en digital assistent, som benytter kunstig intelligens for at levere forskellige services til brugeren. Google Assistent ejes og drives af Google Inc.

Google assistent er integreret med en række forskellige produkter som f.eks:

 Google Home
 Google Pixel
 Sonos
 App til IOS og Android
 Bose Quietcomfort II

I september 2018 udkom Google Assistant på dansk. Det er derfor muligt for brugeren at tale dansk og få svar på dansk fra Google Assistent.

Kilder og henvisninger 
 Officiel website
 Google Assistant Supported Languages

Assistent
Kunstig intelligens
David Goggins

David Goggins (født 17. februar 1975) er en amerikansk ultramaratonløber og pensioneret Navy SEAL.

Han er det eneste medlem af USA's forsvar der har gennemført både SEAL-træning, U.S. Army Ranger School og Air Force Tactical Air Controller-træning. Goggins var i sin militære karriere en del af krigen i Afghanistan og Irakkrigen.

Goggins har deltaget i mere end 60 ultramaratonløb, triatlon- og ultratriatlon. Derudover er han forhenværende Guinness-verdensrekordholder for at have udført flest pull-ups på 24 timer (4030 på 17 timer). Han er den eneste, der nogensinde har deltaget i 3 Navy SEAL Hell Weeks i løbet af 1 kalenderår (hvoraf han gennemførte 2).

Referencer

Eksterne henvisninger 

Maratonløbere fra USA
Militærfolk fra USA
Personer fra Buffalo
Škoda Superb III

Škoda Superb III er den tredje generation af Skodas Superb-model, som er lidt større end forgængeren, er bygget på VAGs MQB platform, blev presenteret i februar 2015 til biludstillingen i Geneve, produktionsstart var planlagt til midten af året.

Den nye generation af 4 cylindrede turbomotorer består af fem benzinmotorer fra 1,4 l til 2,0 l og tre dieselmotorer på 1,6 l og 2,0 l, Skoda Superb 2,0 TSI 4×4 på 206 kW er pt. Škodas hurtigste serieproducerede bil med en tophastighed på 250 km/h og acceleration på 5,8 sek.

Sikkerhed 
I EuroNCAPs kollisionstest i 2015 fik Superb III 5 stjerner af 5 mulige. Ved vurdering af personsikkerheden for voksne fik den testede bil 86% og for børn 86% af det maksimalt mulige pointtal. For fodgængersikkerhed fik bilen 71% point og det standardmonterede sikkerhedsudstyr blev belønnet med 76% af det maksimalt mulige pointtal.

Motorer 
Siden september 2016, er 1.4 TSI (92 kW) og 1.6 TDI (88 kW) motorerne ikke længere tilgængelige.

Udstyrsvarianter 
Udstyrsvarianterne er markedsspecifikke, de tre første findes dog på de fleste markeder men udstyret kan variere
 Active
 Ambition
 Style
 Laurin & Klement
 Premium Edition
 SportLine

Referencer 

3
Øvre mellemklassebiler
Forhjulstrukne biler
Biler introduceret i 2008
Biler fra 2000'erne
Biler fra 2010'erne
Stationcars
Frederik Brandhof

Frederik Brandhof (født 5. juli 1996) er en dansk fodboldspiller, der spiller for AGF. Han spiller primært på den centrale midtbane.

Klubkarriere

Skive IK 
Brandhof fik sin debut for Skive IK i 1. division den 25. juli 2014, da han blev skiftet ind i det 83. minut som erstatning for Jesper Henriksen i en 1-1-kamp mod HB Køge. I sin første sæson spillede han 13 ud af 35 kampe (12 som indskifter, en som en del af startopstilligen).

I den efterfølgende sæson (2015-16) blev han en mere etableret af Skive IK's førstehold, idet han spillede 22 ud af 33 kampe.

FC Midtjylland 
Den 11. april 2017 blev det offentliggjort, at FC Midtjylland havde hentet Brandhof i Skive IK. Han skrev under på en fireårig kontrakt gældende frem til sommeren 2021. Det var dog indarbejdet i kontrakten, at Brandhof også i efteråret 2017 skulle spille for Skive IK på en lejeaftale. Han blev samtidig fuldtidsprofessionel, og størstedelen af træningspassene skulle foregå i FC Midtjylland.

I slutningen af januar 2018 forlængedes aftalen, således Brandhof også i foråret 2018 spillede for Skive IK.

Han fik sin debut for FC Midtjylland den 29. september 2018, da han spillede alle 120 minutter i en 1-2-sejr ude over Dalum IF efter forlænget spilletid. Han fik dog ikke sin debut i Superligaen for FC Midtjylland.

Viborg FF 
Han skiftede den 17. januar 2019 til 1. divisionsklubben Viborg FF. Her skrev han under på en toethalvtårig konntrakt gældende frem til sommeren 2021. Skiftet blev begrundet i ønsket om mere spilletid.

AGF 
Den 12. januar 2021 blev det offentliggjort, at Brandhof skiftede fra Viborg FF til AGF med virkning fra sommeren 2021, hvor kontrakten med Viborg udløb. Han skrev under på en kontrakt gældende frem til udgangen af 2024.

Referencer

Eksterne henvisninger 

Fodboldspillere fra Danmark
Fodboldspillere fra Skive IK
Fodboldspillere fra FC Midtjylland
Fodboldspillere fra Viborg FF
Fodboldspillere fra AGF
Lille Kirkestræde

Lille Kirkestræde er en gade i Indre By i København mellem Nikolaj Plads og Højbro Plads. Gaden er opkaldt efter den tidligere Nikolaj Kirke, nu Nikolaj Kunsthal, som den fører hen til.

Gaden kendes siden 1400-tallet, hvor det omtales under forskellige beskrivelser så som "det stræde som løber ret vesten for Sankt Nikolaj kirke og så ind til Færgestrædet". I 1514 omtales det som "det lille stræde vesten ved kirken" og i 1524 som "Lille Kirkestrædet". Til almindelig forvirring blev den parallelle Store Kirkestræde dog også af og til kaldt for lille på den tid.

Bygninger og beboere 

Den hvide hjørneejendom Lille Kirkestræde 1 / Nikolaj Plads 28 overfor kirken blev opført af murermester Andreas Hallander i 1797. Over kælderindgangen på hjørnet er der opsat en mindeplade, der fortæller at Louis Pio talte fra 2. sal til menneskemængden på Lille Kirkestræde aftenen før Slaget på Fælleden 5. maj 1872. En anden prominent person i huset var politikeren og sagføreren J.K. Lauridsen, der havde advokatkontor i Lille Kirkestræde 1 de sidste par år før sin død i 1905. Ejendommen blev fredet i 1945.

Lille Kirkestræde 3 er en fireetagers ejendom med sidehus, der blev opført af murermester M. Bälckow og tømrermester J. E. Burmeister i 1798-1799. Bygningen blev fredet i 1974. Midt på facaden mellem første og anden sal er der en mæanderbort. Den treetages hjørneejendom Lille Kirkestræde 5 / Højbro Plads 13 med tilhørende sidehus bag Lille Kirkestræde blev opført i 1796 for spisevært Johan Morten Eisen. Det Kongelige Teaters syngemester J.F. Frølich boede i ejendommen fra 1832 til 1835. Kunstmaleren August Jerndorff boede i Lille Kirkestræde 5 fra 1870 til 1873. Ejendommen blev fredet i 1950. I 1975 restaurerede Logan Nørgaard facaden på både denne ejendom og nr. 3.

Den trefløjede rødstensejendom Store Kirkestræde 1 / Nikolaj Plads 26 / Lille Kirkestræde 2 blev opført i 1901-1902 for I. Chr. Petersens Papirhandel efter tegninger af Caspar Leuning Borch og Philip Smidth. På siden mod Lille Kirkestræde er der en karnap i irgrøn bronze på anden sal. En mindeplade på siden mod Nikolaj Plads fortæller, at ejendommen hedder Hvælvingen efter en gade, der nu er indgået i pladsen.

Lille Kirkestræde 6 er den bagerste del af et bygningskompleks med forhus på Højbro 9 og bagvedliggende baghus og sidehuse. Komplekset blev opført for bagermester Rasmus J. Rasmussen i 1796. Komplekset går nærmest bag om hjørneejendommen Højbro Plads 11 / Lille Kirkestræde 8, der blev opført for boghandler Ole Hegelund i 1796-1798. Mellem nr. 6 og 8 i Lille Kirkestræde er der en mur med en port, der fører ind til en lille gård mellem bygningerne. Bygningerne blev fredet i 1918.

Eksterne henvisninger 

 Lille Kirkestræde på Indenforvoldene.dk

Noter 

Gader i Indre By (København)
Volmer Gyth

Volmer Leopold Undset Gyth (født 17. juni 1902, død 15. maj 1965) var kaptajn af hæren og modstandsmand under besættelsen.

Volmer Gyth var medstifter af Danmarks Frihedsråd sammen med Erling Foss, Mogens Fog og Frode Jakobsen.

Kilder

Eksterne henvisninger 
 

Modstandsfolk fra Danmark
Michael Vogelius

Michael Vogelius (født 20. februar 1826 i Skanderborg, død 7. oktober 1910 på Frederiksberg) var en dansk redaktør og politiker. I 1853 grundlagde han Frederikshavns Avis hvor han også selv var redaktør indtil 1886, hvor han overlod avisen til sønnen Rudolf Vogelius. Avisen er i dag en del af Nordjyske Stiftstidende efter en fusion med Vendsyssel Tidende i 1995, som så i 1999 blev en del af Nordjyske Stiftstidende. Han etablerede desuden i 1853 en boghandel med navnet M. Vogelius, som senere hed både C.A. Jepsen og Laages Boghandel efter de nye ejere. Som politiker var Vogelius byrådsmedlem i Frederikshavn, samt folketingsmedlem for partiet Højre. Hans politiske engagement i Folketinget er årsagen til at han ender sine dage på Frederiksberg i København, langt fra sine sønner og sin avis i Frederikshavn. 

Vogelius blev gift med Abelone Christine Charlotte Amalie Kjer (1834 - 1913) i 1855 og sammen fik de sønnerne Rudolf Vogelius (1856 - 1933) og Johannes Vogelius (1864 - 1936). Rudolf overtog som sagt avisen efter sin far, mens Johannes forfulgte en succesfuld karriere som dommer. 

M. Vogelius Vej i Frederikshavn er navngivet efter netop denne Michael Vogelius.

Se også 
 Frederikshavn
 Vendsyssel
 Vogelius-slægten

Kilder 
 Farvel til æra som avishus | LokalavisenFrederikshavn.dk
 Boghandlere i Danmark - Vogelius, Michael
 Maleri - Museernes Samlinger - Kulturarvsstyrelsen

Politikere fra Danmark
Redaktører fra Danmark
Mao Zetan

Máo Zétán (毛泽覃, også kaldet Máo Zélín 毛泽淋, stilnavn først Yǒngjú 咏菊, herefter Rùnjú 润菊; 25. september 1905 - 25. april 1935) var den yngste af Mao Zedongs to brødre. Han blev medlem af Kinas kommunistiske parti i 1923. I 1927 deltog han i Nanchangoprøret, hvor han trak sig tilbage sammen med kommunisterne til Jinggangbjergene ved oprørets ophør. I en alder af 29 blev han fangt og henrettet, mens han kæmpede mod Kuomintangs tropper under den Kinesiske sovjetrepublik, hvor han dækkede den store del af den kommunistiske hærs tilbagetrækning under den lange march.

See også 
 Mao Zedong
 Mao Zemin
 Mao Zejian
 Yang Kaihui
 Mao Chuxiong
 Mao Anying

Referencer 

Politikere fra Kina
Mao Zedong
Erhvervshus Sydjylland

Erhvervshus Sydjylland er ét af seks erhvervshuse i Danmark. Erhvervshus Sydjylland blevet etableret i 2019 og har hovedkontor i Vojens. Geografisk dækker Erhvervshus Sydjylland over 13 kommuner: Tønder, Sønderborg, Aabenraa, Haderslev, Esbjerg, Fanø, Varde, Billund, Vejen, Kolding, Vejle, Fredericia og Middelfart Kommuner. 

Erhvervshus giver uvildig sparring og vejledning til virksomheder i de nævnte kommuner. De har en række ansatte, som kaldes forretningsudviklere, med erhvervserfaring fra større danske virksomheder og et omfattende netværk af samarbejdspartnere.  

Der findes også Erhvervshus Fyn, Erhvervshus Midtjylland, Erhvervshus Sjælland, Erhvervshus Nordjylland og Erhvervshus Hovedstaden.

Ekstern henvisning 
Erhvervshus Sydjyllands hjemmeside
Den samlede offentlige hjemmeside om virksomhedsvækst startvaekst.dk 
Lokalisation på wikimapia.org

Økonomisk udvikling
Erhvervsliv i Danmark
Gulgofjorden

Gulgofjorden (også kaldt Trollfjorden, nordsamisk Vuođavuotna) er en fjordarm af Tanafjorden i Berlevåg kommune i Troms og Finnmark fylke i Norge. Fjorden har indløb mellem Skjerberget i nord og Gulgoneset i syd og går 4 kilometer mod øst til den fraflyttede bygd Gulgofjorden i bunden af fjorden, hvor Trollfjordelven løber ud.

Der går vej på begge sider af den indre halvdel af fjorden, men den har ikke forbindelse til resten af kommunen.

Kilder og henvisninger

Fjorde i Troms og Finnmark
Berlevåg
Vestertana

Vestertana (nordsamisk: Deanodat) er en fjordarm af Tanafjorden i Tana kommune i Troms og Finnmark fylke i Norge. Fjorden har indløb mellem Kråkeneset i vest og Sommerneset i øst og går 10 kilometer mod sydvest til bebyggelsen Vestertana i bunden af fjorden. Øst for Sommerneset går Tarmfjorden mod syd. På vestsiden af fjorden ligger den dybe Vesterbukta.

Der ligger enkelte landbrug langs fjorden, som Fellesjorda på østsiden og Leaibbosvuovdi i floddalen til  Leaibbosjohka dere løber ud i bunden af fjorden. På den motsatte side af elven ligger Vestertana kapell, hvor der tidligere har været drevet skole. Fylkesvei 98 går langs den indre del af fjorden. 

De lavvandede områder i den inderste del af fjorden  er beskyttet som naturreservat med navnet, Vestertana naturreservat.

Kilder og henvisninger

Fjorde i Troms og Finnmark
Tana
Tarmfjorden

Tarmfjorden (nordsamisk: Čuollovuotna) er en fjordarm af Tanafjorden i Tana kommune i Troms og Finnmark fylke i Norge. Fjorden har indløb mellem Sommerneset i nord og Hjellnes i syd og går 5 kilometer mod sydvest til Jámešbávtgohppi i bunden af fjorden. De vestlige gårde i bygden Torhop ligger langs østsiden af Tarmfjorden.

Fylkesvej 98 går langs østsiden af fjorden.

Kilder og henvisninger

Fjorde i Troms og Finnmark
Gamvik
Smalfjorden (Tana)

Smalfjorden (nordsamisk: Ráttovuotna) er en fjordarm i Tanafjorden i Tana kommune i Troms og Finnmark  fylke i Norge. Fjorden har indløb mellem Tjeldneset i vest og Smalfjordneset i øst og går 12 kilometer mod sydvest til Smalfjordbotn i bunden af fjorden.
De eneste bebyggelser ved fjorden ligger i den indre del. Her ligger blant andet bygden Smalfjord på østsiden; Steinvik er en gård på vestsiden. Smalfjord har bådforbindelse med flere vejløse bygder i Tanafjorden. 

Fylkesvej 98 går langs vestsiden af den indre del af  fjorden.

Kilder og henvisninger

Fjorde i Troms og Finnmark
Tana